2001R1035 — ET — 06.10.2006 — 002.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

NÕUKOGU MÄÄRUS (EÜ) nr 1035/2001,

22. mai 2001,

Dissostichus spp. püügidokumentide kehtestamise kohta







EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 37, võttes arvesse komisjoni ettepanekut ( 1 ), võttes arvesse Euroopa Parlamendi arvamust ( 2 ) ning arvestades järgmist: (1) Antarktika vete elusressursside kaitse konventsioon, edaspidi “konventsioon”, kiideti heaks otsusega 81/691/EMÜ ( 3 ) ja see jõustus ühenduses 21. mail 1982. (2) Konventsioon sätestab Antarktika vete loomastiku ja taimestiku kaitse ja majandamise piirkondadevaheliseks koostööks raamistiku, asutades Antarktika vete elusressursside kaitse komisjoni, edaspidi “CCAMLR”, ja lepinguosalisi siduvate kaitsemeetmete võtmise. (3) Novembris 1999 peetud kaheksateistkümnendal aastakoosolekul võttis CCAMLR vastu kaitsemeetme 170/XVIII Dissostichus spp. püügidokumentide kehtestamise kohta. (4) Dissostichus spp. püügidokumentide kehtestamise eesmärk on parandada selle liigi rahvusvahelise kaubanduse järelevalvet ja määrata kindlaks CCAMLRi lepinguosaliste territooriumile imporditud või sealt eksporditud kogu Dissostichus spp. päritolu. (5) Samuti peaks püügidokumendiga olema võimalik kindlaks määrata, kas Dissostichus spp. on püütud konventsioonialal viisil, mis vastab CCAMLRi kaitsemeetmetele, ja koguda püügiandmeid, et võimaldada teaduslikult hinnata varusid. (6) Kaitsemeede 170/XVIII muutus lepinguosalistele siduvaks 9. mail 2000. Seetõttu peaks ühendus selle rakendama. (7) Võimaldamaks CCAMLRil täita liigi kaitsmise eesmärki, tuleks Dissostichus spp. igasuguse impordi suhtes kohaldada püügidokumendi esitamise kohustust. (8) Käesoleva määruse rakendamiseks vajalikud meetmed tuleks vastu võtta vastavalt nõukogu 28. juuni 1999. aasta otsusele 1999/468/EÜ ( 4 ), millega kehtestatakse komisjoni rakendusvolituste kasutamise kord, ning arvestades järgmist: ON VASTU VÕTNUD KÄESOLEVA MÄÄRUSE:







I

PEATÜKK

Üldsätted

Artikkel 1

Eesmärk

Käesoleva määrusega sätestatakse üldeeskirjad ja tingimused, millega reguleeritakse CCAMLRi vastuvõetud Dissostichus spp. püügidokumentide rakendamist ühenduses.

▼M1

Artikkel 2

Kohaldamisala

1. Käesolevat määrust kohaldatakse kogu TARICi koodide 0302698800, 0303798810, 0303798890, 0304208810 ja 0304208800 alla kuuluva Dissostichus spp. suhtes:

a) mis on ühenduse kalalaevade poolt lossitud või ümberlaaditud; või

b) mis on ühendusse imporditud või ühendusest eksporditud või reeksporditud.

2. Käesolevat määrust ei kohaldata traaleritele avamerel väljaspool CCAMLRi ala püütud Dissostichus spp. kaaspüügi saagi suhtes.

Käesoleva lõike kohaldamisel tähendab Dissostichus spp. kaaspüügi saak Dissostichus spp. kogust, mis moodustab kuni 5 % kõikide liikide kogusaagist ja kuni 50 tonni kogu laeva kalastusretke kohta.

3. Lõike 2 teist lõiku võib artikli 25 lõikes 3 kehtestatud korra kohaselt muuta ühendusele kohustuslikuks muutunud CCAMLRi kaitsemeetmete kohaldamiseks.

▼B

Artikkel 3

Mõisted

Käesolevas määruses kasutatakse järgmisi mõisteid:

a) Dissostichus spp. — Dissostichus eleginoides ja Dissostichus mawsoni liiki kuuluvad kalad;

b) püügidokument — I lisas määratletud teavet sisaldav ja vastavalt II lisa näidisele esitatud dokument;

c) CCAMLRi ala — konventsiooni I artiklis määratletud rakendusala;

▼M2

d) import — püügi füüsiline paigutamine või sissetoomine riigi kontrolli all olevale mis tahes geograafilisele territooriumile, välja arvatud juhul, kui püük on lossitud või ümber laaditud punktides e ja f määratletud “lossimise” või “ümberlaadimise” tähenduses;

e) lossimine — püügi esmane ületoomine püütud või töödeldud kujul laevalt dokile või teisele laevale sadamas või vabakaubanduspiirkonnas, kus püügi on sertifitseerinud sadamariigi ametiasutus;

ümberlaadimine — püügi ületoomine püütud või töödeldud kujul laevalt teisele laevale või transpordivahendile ning kui selline ületoomine leiab aset sadamariigi kontrolli all oleval territooriumil, eesmärgiga see antud riigist välja viia; — ajutine püügi lossimine maale või tehisrajatisele, et hõlbustada sellist ületoomist, kus püüki ei ole lossitud punkti e tähenduses; f)

g) eksport — püügi mis tahes väljaviimine püütud või töödeldud kujul riigi kontrolli all olevalt territooriumilt või vabakaubanduspiirkonnast, kus püük lossitakse, või kui kõnealune riik või vabakaubanduspiirkond on tolliliidu liige, mis tahes kõnealuse tolliliidu teise liikmesriiki;

h) reeksport — püügi mis tahes väljaviimine püütud või töödeldud kujul riigi kontrolli all olevalt territooriumilt, vabakaubanduspiirkonnast või tolliliidu mis tahes importivast liikmesriigist, välja arvatud juhul, kui asjaomane riik, vabakaubanduspiirkond või tolliliidu mis tahes liikmesriik on importimisel esimene riik, mille puhul väljaviimine on eksportimine punkti g tähenduses;

i) sadamariik — riik, mis omab kontrolli teatava sadamapiirkonna või vabakaubanduspiirkonna üle lossimisel, ümberlaadimisel, importimisel, eksportimisel ja reeksportimisel ning kelle ametiasutus tegeleb lossimise ja ümberlaadimise sertifitseerimisega.

▼B







II

PEATÜKK

Lipuriigi kohustused

▼M2

Artikkel 4

1. Liikmesriigid, väljastades laevadele Dissostichus spp. püügilitsentse või -lubasid, nõuavad nende väljastamise tingimusena, et asjaomane laev tohib püügi lossida vaid riigis, mis on CCAMLR lepinguosaline või mis muul viisil kohaldab püügidokumente.

2. Liikmesriigid lisavad Dissostichus spp. püügilitsentsidele ja -lubadele CCAMLR lepinguosaliste ning nende riikide loetelu, kes on CCAMLRi sekretariaadile teatanud, et nad kohaldavad püügidokumente.

3. Liikmesriigid võtavad kõik vajalikud meetmed tagamaks, et nende lipu all sõitvatel laevadel, kellel on Dissostichus spp. püügiluba, oleks nõuetekohaselt täidetud püügidokument Dissostichus spp. igal lossimisel või ümberlaadimisel.

▼B

Artikkel 5

Liikmesriigid võtavad kõik vajalikud meetmed tagamaks, et nende lipu all sõitvatel laevadel oleks Dissostichus spp. igal ümberlaadimisel nõuetekohaselt täidetud püügidokument.

Artikkel 6

Liikmesriigid varustavad iga oma lipu all sõitva laeva, kellel on luba püüda Dissostichus spp., ja ainult need laevad, püügidokumendivormidega.

Artikkel 7

Liikmesriigid tagavad, et igal nende välja antud püügidokumendivormil on spetsiifiline identifitseerimisnumber, nagu see on näidatud I lisas.

Samuti lisavad nad igale püügidokumendivormile Dissostichus spp. püüda lubava püügilitsentsi või -loa numbri, mille nad on välja andnud oma lipu all sõitvale laevale.







III

PEATÜKK

Kapteni kohustused

Artikkel 8

1. Ühenduse kalalaeva kapten tagab Dissostichus spp. igal lossimisel või ümberlaadimisel oma laevale või laevalt nõuetekohaselt täidetud püügidokumendi olemasolu.

2. Ühenduse kalalaeva kapten, kes on saanud ühe või mitu püügidokumendivormi, järgib enne iga Dissostichus spp. lossimist või ümberlaadimist järgmist korda:

a) ta tagab I lisas loetletud kogu kohustusliku teabe täpse kandmise püügidokumendile;

b) kui lossimine või ümberlaadimine hõlmab Dissostichuse mõlema liigi püüdmist, kannab kapten püügidokumendile lossitava või ümberlaaditava püügi arvestusliku kogukaalu ja näitab ära mõlema liigi arvestusliku kaalu;

c) kui lossimine või ümberlaadimine hõlmab Dissostichuse mõlema liigi püüdmist erinevatest allpiirkondadest ja/või statistilistest rajoonidest, kannab kapten püügidokumendile mõlema liigi arvestusliku kaalu iga allpiirkonna ja/või statistilise rajooni kaupa;

d) kapten edastab laeva lipuliikmesriigile kõige kiiremal olemasoleval elektroonilisel teel püügidokumendi numbri, mis kuupäevast kuupäevani püük toimus, liigid, töötlemisviisi või -viisid, lossitava koguse arvestusliku kaalu ja püügipiirkonna või -piirkonnad, lossimise või ümberlaadimise kuupäeva ning lossimissadama ja -riigi või laeva, millelt ümberlaadimine toimus, ning küsib lipuliikmesriigilt kinnitusnumbri. Komisjon võib käesoleva punkti rakenduseeskirjad vastu võtta artikli 25 lõikes 2 kehtestatud korras.

Artikkel 9

▼M1

Pärast seda, kui lipuliikmesriik on kontrollinud laevade automatiseeritud ja võltsimiskindla satelliitseiresüsteemi (VMS) abil saadud andmeid kasutades, et laeva teatatud püügipiirkond ja lossitav või ümberlaaditav püük on täpselt registreeritud ja vastab püügiloale, edastab lipuriik laeva kaptenile kõige kiiremal olemasoleval elektroonilisel teel kinnitusnumbri.

Kapten kannab kinnitusnumbri püügidokumendile

▼B

Komisjon võib käesoleva punkti rakenduseeskirjad vastu võtta artikli 25 lõikes 2 kehtestatud korras.

Artikkel 10

1. Ühenduse kalalaeva kapten või tema volitatud esindaja, kes on saanud ühe või mitu püügidokumendivormi, võtab kohe pärast iga Dissostichus spp. lossimist või ümberlaadimist

a) ümberlaadimise korral püügidokumendile selle laeva kapteni allkirja, millele püük ümber laaditakse;

b) lossimise korral püügidokumendile: ▼M2 — allkirja ja templiga kinnituse, mille annab lossimissadama või vabakaubanduspiirkonna ametiisik, kes tegutseb kas sadamariigi tolli- või kalandusasutuste juhtimisel ja kes on pädev Dissostichus spp. püügidokumente kinnitama ning ▼B — isiku allkirja, kes võtab püügi lossimissadamas või vabasadamas vastu.

2. Kui lossimisel püük jagatakse, annab nimetatud kapten või tema volitatud esindaja püügidokumendi koopia igale isikule, kes võtab püügiosa lossimissadamas või vabasadamas vastu. Kapten või tema volitatud esindaja kannab püügidokumendile selle isiku vastuvõetud püügikoguse ja päritolu ning võtab temalt allkirja.

Selles lõigus nimetatud teavet püügi kohta võib artikli 25 lõikes 3 sätestatud korras muuta, kohaldamaks CCAMLRi kaitsemeetmeid, mis saavad ühenduses kohustuslikuks.

3. Nimetatud kapten või tema volitatud esindaja allkirjastavad kohe pärast püügi jagamist püügidokumentide koopia või koopiad ja edastavad need kõige kiiremal olemasoleval elektroonilisel teel laeva lipuliikmesriigile. Samuti annab ta allkirjastatud dokumendi koopia igale isikule, kes võtab vastu püügiosa.

Komisjon võib käesoleva lõike rakenduseeskirjad vastu võtta artikli 25 lõikes 2 kehtestatud korras.

Artikkel 11

Ühenduse kalalaeva kapten või tema volitatud esindaja jätab püügidokumendi allkirjastatud originaali enda kätte hoiule ja annab selle lipuliikmesriigile hiljemalt ühe kuu möödumisel kalastushooaja lõpust.

Käesoleva artikli rakenduseeskirjad võib vastu võtta komisjon artikli 25 lõikes 2 sätestatud korras.

Artikkel 12

1. Kapten, kelle ühenduse kalalaevale on püük ümber laaditud, või tema volitatud esindaja võtab viivitamata pärast Dissostichus spp. lossimist ümberlaaditud laevadelt saadud püügidokumendile:

▼M2

— allkirja ja templiga kinnituse, mille annab lossimissadama või vabakaubanduspiirkonna ametiisik, kes tegutseb kas sadamariigi tolli- või kalandusasutuste juhtimisel ja kes on pädev Dissostichus spp. püügidokumente kinnitama ning

▼B

— isiku allkirja, kes võtab püügi lossimissadamas või vabasadamas vastu.

2. Kui lossimisel püük jagatakse, annab kapten või tema volitatud esindaja püügidokumendi koopia igale isikule, kes võtab püügiosa lossimissadamas või vabasadamas vastu. Kapten või tema volitatud esindaja kannab püügidokumendile selle isiku vastuvõetud püügikoguse ja päritolu ja võtab temalt allkirja.

Selles lõigus nimetatud teavet püügi kohta võib artikli 25 lõikes 3 sätestatud korras muuta, et kohaldada CCAMLRi kaitsemeetmeid, mis saavad ühenduses kohustuslikuks.

3. Nimetatud kapten või tema volitatud esindaja allkirjastavad kohe pärast püügi jagamist püügidokumentide koopia või koopiad ja edastavad allkirjastatud ja templiga varustatud püügidokumendi koopiad kõige kiiremal olemasoleval elektroonilisel teel laeva lipuliikmesriigile. Samuti annab ta asjakohase allkirjastatud dokumendi või dokumentide koopia igale isikule, kes võtab vastu püügiosa.

Komisjon võib käesoleva lõike rakenduseeskirjad vastu võtta artikli 25 lõikes 2 kehtestatud korras.







IV

PEATÜKK

Liikmesriikide kohustused Dissostichus spp. lossimise, importimise, eksportimise ja reeksportimise korral

▼M1

Artikkel 13

1. Liikmesriigid võtavad vajalikud meetmed, et määrata kindlaks nende territooriumile imporditud või sealt eksporditud kogu Dissostichus spp. päritolu ja kas Dissostichus spp. on püütud CCAMLRi alal viisil, mis vastab CCAMLRi kaitsemeetmetele.

2. Kui liikmesriigil on põhjust uskuda, et väljaspool CCAMLRi ala avamerel püütuna deklareeritud Dissostichus spp., mis on lossitud või imporditud, on tegelikult CCAMLRi alalt püütud Dissostichus spp., taotleb liikmesriik, et lipuliikmesriik viiks läbi püügidokumendi täiendava kontrolli, kasutades muu hulgas laevade automaatse satelliitseiresüsteemi (VMS) abil saadud andmeid.

Kui liikmesriik kõnealusest taotlusest hoolimata ei suuda näidata, et püügidokumenti kontrolliti VMS-andmeid kasutades, loetakse püügidokument algusest peale kehtetuks ning Dissostichus spp. import ja eksport keelatakse.

3. Liikmesriigid teatavad viivitamata komisjonile ja teistele liikmesriikidele kõikidest juhtumitest, kui lõikes 2 osutatud täiendavate kontrollide tulemused näitavad, et saak ei ole püütud viisil, mis vastab CCAMLRi kaitsemeetmetele, ja selleks liikmesriigi poolt võetud meetmetest.

▼B

Artikkel 14

Liikmesriigid võtavad kõik vajalikud meetmed, tagamaks nende sadamates Dissostichus spp. igal lossimisel nõuetekohaselt täidetud püügidokumendi olemasolu.

▼M1

Artikkel 15

1. Liikmesriigid võtavad kõik vajalikud meetmed tagamaks, et iga nende territooriumile imporditud või sealt eksporditud Dissostichus spp. saadetisega oleks kaasas eksporti või reeksporti kinnitav püügidokument või -dokumendid, mis vastaksid saadetises sisalduvale Dissostichus spp. koguhulgale.

2. Liikmesriigid tagavad, et nende tolliasutused või muud pädevad ametiisikud nõuavad iga nende territooriumile imporditud või sealt eksporditud Dissostichus spp. saadetise dokumentide esitamist ja tutvuvad nendega tõendamaks, et nende hulgas on eksporti või reeksporti kinnitav püügidokument või -dokumendid, mis vastavad saadetises sisalduva Dissostichus spp. koguhulgale. Kõnealused asutused või ametiisikud võivad samuti tutvuda mis tahes saadetise sisuga püügidokumendis või -dokumentides sisalduva teabe kontrollimiseks.

3. Liikmesriigid teatavad komisjonile kõikidest juhtudest, kui lõigetes 1 ja 2 osutatud kontrollide tulemused näitavad, et käesolevas määruses sätestatud dokumentides esitavatele nõuetele ei ole vastatud.

4. Eksporti kinnitav Dissostichus spp. püügidokument:

a) sisaldab kogu I lisas täpsustatud teavet ja kõiki vajalikke allkirju; ja

b) sisaldab eksportiva riigi ametiisiku poolt alla kirjutatud ja templiga varustatud tõendit, millega kinnitatakse dokumendis sisalduva teabe õigsust.

▼B

Artikkel 16

Liikmesriigid võtavad kõik vajalikud meetmed tagamaks, et iga nende territooriumilt reeksporditud Dissostichus spp. saadetisega oleksid kaasas reeksporti kinnitav püügidokument või -dokumendid, mis vastaksid saadetises sisalduvale Dissostichus spp. koguhulgale.

Reeksporti kinnitav püügidokument järgib II lisas toodud näidist ja sisaldab artiklis 29 määratletud teavet.







V

PEATÜKK

Importijate ja eksportijate kohustused

▼M1

Artikkel 17

Dissostichus spp. import ja eksport on keelatud, kui kõnealuse partiiga ei ole kaasas püügidokumenti.

▼B

Artikkel 18

1. Iga Dissostichus spp. saadetise eksportimisel lossivast liikmesriigist kannab eksportija igale püügidokumendile:

a) Dissostichus spp. iga liigi koguse, mis sisaldub dokumendis deklareeritud saadetises;

b) saadetise importija nime ja aadressi ning importimiskoha;

c) oma nime ja aadressi.

Pärast iga püügidokumendi allkirjastamist võtab ta eksportiva liikmesriigi pädeva asutuse püügidokumendi allkirjastatud ja templiga varustatud kinnituse.

2. Selles lõigus nimetatud teavet võib artikli 25 lõikes 3 sätestatud korras muuta, et kohaldada CCAMLRi kaitsemeetmeid, mis saavad ühenduses kohustuslikuks.

Artikkel 19

1. Reeksportimise korral esitab reeksportija järgmised andmed:

a) kõigi reeksporditavatest liikidest valmistatud toodete netokaal koos püügidokumendi numbriga iga liigi ja toote kohta;

b) saadetise importija nimi ja aadress, importimiskoht ning eksportija nimi ja aadress.

Ta võtab reeksportiva liikmesriigi pädeva asutuse allkirjastatud ja templiga varustatud kinnituse kõigi andmete kohta.

2. Lõigus 1 nimetatud teavet püügi kohta võib artikli 25 lõikes 3 sätestatud korras muuta, et kohaldada CCAMLRi kaitsemeetmeid, mis saavad ühenduses kohustuslikuks.







VI

PEATÜKK

Andmete edastamine

▼M1

Artikkel 20

1. Lipuliikmesriik edastab viivitamata kõige kiiremal olemasoleval elektroonilisel teel artiklites 10 ja 12 osutatud koopiad CCAMLRi sekretariaadile ja komisjonile.

2. Liikmesriigid edastavad viivitamata kõige kiiremal olemasoleval elektroonilisel teel eksporti ja reeksporti kinnitavate püügidokumentide ja artiklis 22a osutatud dokumentide koopiad sekretariaadile ja komisjonile.

▼B

Artikkel 21

Liikmesriigid teatavad komisjonile riigiasutuse või -asutuste nimed (koos nime, aadressi, telefoni- ja faksinumbri ning e-posti aadressiga), kes vastutavad püügidokumentide väljaandmise ja kinnitamise eest, ja komisjon teavitab sellest CCAMLRi sekretariaati.

▼M2

Artikkel 22

Liikmesriigid esitavad iga aasta 15. märtsiks, 15. juuniks, 15. septembriks ja 15. detsembriks komisjonile kokkuvõtva loetelu püügidokumentidest, mis on nende territooriumil väljastatud või mis on nende territooriumile laekunud seoses lossimiste, impordi, ekspordi, reekspordi ning ümberlaadimistega, ning mis sisaldab järgmisi andmeid: dokumendi identifitseerimisnumber; lossimise, impordi, ekspordi, reekspordi või ümberlaadimise kuupäev; lossimiskaal, imporditava, eksporditava, reeksporditava või ümberlaaditava koguse kaal; lähte- ja sihtkoht.

▼M1







VIa

PEATÜKK

Kinnipeetud või konfiskeeritud kala müük

Artikkel 22a

Kui liikmesriigil tuleb müüa või kõrvaldada kinnipeetud või konfiskeeritud Dissostichus spp., väljastab ta selleks spetsiaalselt kinnitatud püügidokumendi. Kõnealune püügidokument sisaldab seletust, mis täpsustab selle kinnitamise põhjuseid ja kirjeldab olukordi, kus kinnipeetud ja konfiskeeritud kala saadetakse müügiks. Kui võimalik, peaks liikmesriigid tagama, et kõnealuse kala müügist või kõrvaldamisest ei saa ebaseadusliku kalapüügi toimepanijad rahalist kasu.

▼B







VII

PEATÜKK

Lõppsätted

Artikkel 23

I, II ja III lisa võib artikli 25 lõikes 3 sätestatud korras muuta, et kohaldada CCAMLRi kaitsemeetmeid, mis saavad ühenduses kohustuslikuks.

Artikkel 24

▼M1

Artikli 8 lõike 2 punkti d, artikli 9, artikli 10 lõike 3, artikli 11, artikli 12 lõike 3, artikli 13 lõike 2 ja artikli 15 rakendamiseks vajalikud meetmed võetakse vastu artikli 25 lõikes 2 osutatud korras.

▼B

Artikli 10 lõike 2, artikli 12 lõike 2, artikli 18 lõike 2, artikli 19 lõike 2 ja artikli 23 alusel võetavad meetmed võetakse vastu artikli 25 lõikes 3 osutatud korras.

Artikkel 25

1. Komisjoni abistab määruse (EMÜ) nr 3760/92 ( 5 ) artikli 17 alusel loodud komitee.

2. Kui viidatakse käesolevale lõikele, kohaldatakse otsuse 1999/468/EÜ artikleid 4 ja 7.

3. Kui viidatakse käesolevale lõikele, kohaldatakse otsuse 1999/468/EÜ artikleid 5 ja 7.

4. Otsuse 1999/468/EÜ artikli 4 lõikes 3 ja artikli 5 lõikes 6 sätestatud tähtajaks kehtestatakse kolm kuud.

Artikkel 26

Käesolev määrus jõustub kahekümnendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

▼M2









I LISA

DISSOSTICHUS'e PÜÜGIDOKUMENT NING DISSOSTICHUS'e REEKSPORDIDOKUMENT

Püügidokumendil ning reekspordidokumendil on järgmine teave:

1. Täpne identifitseerimisnumber, mis koosneb: i) neljakohalisest numbrist, mille esimesed kaks kohta on Rahvusvahelise Standardiorganisatsiooni (ISO) riigikood, millele järgnevad kaks kohta näitavad dokumendi väljaandmise aastat; ii) kolmekohalisest järjenumbrist (esimene number on 001), mis näitab püügidokumendi vormide väljaandmise järjekorda.

2. Järgmine teave: i) püügidokumendi väljaandnud asutuse nimi, aadress, telefoni- ja faksinumber; ii) laeva nimi, kodusadam, riiklik registrinumber ja kutsung ning vajaduse korral IMO/Lloyd’si registrinumber; iii) laevale välja antud vastava litsentsi või loa number; iv) lossitud või ümberlaaditud Dissostichus'e iga liigi kaal toote tüübi kaupa; ja a) CCAMLRi statistilise allpiirkonna või rajooni kaupa, kui see on püütud konventsioonialal; ja/või b) Ühinenud Rahvaste Organisatsiooni Toidu- ja Põllumajandusorganisatsiooni (FAO) statistilise piirkonna, allpiirkonna või rajooni kaupa, kui see on püütud väljaspool konventsiooniala; v) mis kuupäevast kuupäevani püük toimus; vi) lossimise korral kuupäev ja sadam, kus püük lossiti; ümberlaadimise korral kuupäev ja laeva nimi, lipp ja riiklik registreerimisnumber (ühenduse laevade puhul vastavalt 30. septembri 1998. aasta komisjoni määrusele (EÜ) nr 2090/98 ühenduse kalalaevade registri kohta antud laevastikuregistri sisenumber); vii) püügi vastuvõtja või vastuvõtjate nimi, aadress, telefoni- ja faksinumber ning iga vastuvõetud liigi kogus ja toote tüüp; ja viii) Dissostichus'e püügidokumendi ekspordi lahtris ja Dissostichus'e püügidokumendi reekspordi lahtris järgmine transporti puudutav teave: 1. meritsi: — konteineri (konteinerite) number (numbrid), või enam kui ühe konteineri puhul lisatakse konteinerite numbrite allkirja ja templiga loetelu kinnitamiseks ametiasutusele, kes kinnitab Dissostichus'e püügidokumente ja Dissostichus'e reekspordidokumente; või — laeva nimi; ning — lastikirja number, väljaandmise kuupäev ja koht); 2. õhuteed pidi: — lennunumber, lennuveokirja number, väljaandmise koht ja kuupäev; 3. muude vahenditega (maismaatransport): — veoki registreerimisnumber ja riikkondsus; — raudteetranspordi number; ja — väljaandmise kuupäev ja koht.









II LISA









III LISA